Teeviit

Registreeru Erasmus+ ja ESK projektikirjutamise laagrisse
2026-01-04 08:00 - 17:00 (Europe/Tallinn) | Veebis
Oled 13-25aastane ja sul on idee, mida tahaksid ellu viia Erasmus+ või Euroopa Solidaarsuskorpuse toel? Kui jah, siis osale jaanuaris 2026 projektikirjutamise laagris!

Projektikirjutamise laager toimub 16.–18. jaanuaril 2026 Tallinnas (Paadi 5) ning osalema oodatakse noori, kes soovivad oma projektitaotluse valmis veebruariks.
Laagris saad professionaalset nõu ja tuge, et arendada oma ideest kvaliteetne projekt. Oodatud on 2–5-liikmelised tiimid koos juhendajaga (kui kõik osalejad on alla 18, siis on juhendaja osalemine tungivalt soovituslik).
Osalemine on tasuta, majutus ja transpordikulud kaetakse nendele osalejatele, kes elavad Tallinnast väljas. Laagri töökeel on eesti keel, aga vajadusel pakutakse abi ka vene ja inglise keeles.
Uuri ettevalmistuseks lisa:

Erasmus+ noortevahetus (rahvusvaheline)
Erasmus+ osalusprojekt (kohalik või rahvusvaheline)
Euroopa Solidaarsuskorpuse solidaarsusprojekt (kohalik)

👉 Registreeri laagrisse hiljemalt 4. jaanuaril 2026 siin.
📩 Lisainfo: karin.oovel@harno.ee.

Allikas ja pilt: Erasmus+ ja Euroopa Solidaarsuskorpuse agentuuri noorteprogrammide keskuse veebilehe uudis “Noor, osale projektikirjutamise laagris ja viimistle oma idee kuulikindlaks“

YFU Eesti infotund vahetusõpilaseks saamisest (Tallinnas)
2026-01-02 17:00 - 19:00 | YFU Eesti MTÜ (Tallinn), Kevade tänav 4a, Tallinn, Estonia
Kas oled mõelnud, et sooviksid õppida selgeks uue keele, kogeda täiesti teistsugust koolielu ja kultuuri?
Just seda pakub vahetusaasta YFUga! 🌍
Kui oled 14–18 (või kohe 14 saamas), ootame sind infotundi, kus saad teada, kuidas vahetusaasta päriselt käib – alates kandideerimisest kuni uute sõprade ja kogemusteni teisel pool maailma.
Infotundi viivad läbi noored, kes on ise vahetusaastal käinud. Nad jagavad oma lugusid, nippe ja vastuseid küsimustele, mis võivad tekkida. See on parim võimalus kuulda vahetult, mis tunne on hüpata tundmatusse ja avastada täiesti uut kultuuri.
📍 Infotund toimub Tallinnas kohapeal. Tule ja saa inspiratsiooni oma elu seikluslikemaks aastaks!

Veebiloeng "Kuidas leida sobivaid õppimisvõimalusi"
2025-12-19 11:30 - 12:30 | Veebis
Veebiloengus räägime, millised oskused on tööturul hinnas ja kuidas otsida haridusinfot.

Tutvustame erinevaid haridus- ja täiendõppe võimalusi ning juhendame sellekohase info leidmisel.
Selgitame, milliste teadmiste ja oskustega inimesi tööandjad ootavad.
Jagame infot, kas ja kuidas saab töötukassa õpinguid toetada.

Osalemine annab sulle teadmisi sobivatest õppimis- ja enesetäiendamisvõimalustest ning oskuse leida sellekohast infot.
Vaata lisainfot ja telli endale meeldetuletus Minukarjäär lehel. https://minukarjaar.ee/et/sundmused/kuidas-leida-sobivaid-oppimisvoimalusi-19-12-25

Veebiloeng "Teadlikumalt tööturule"
2025-12-18 10:00 - 11:00 | Veebis
Veebiloengus saad tervikliku ülevaate tööturust ja tööotsingu erinevatest etappidest.

Tutvustame, mida muutuv tööturg täna ja tulevikus vajab.
Selgitame, millised on erinevad tööotsimise võimalused.
Räägime kandideerimiseks vajalikest dokumentidest ja töövestlusel osalemisest.

Osalemine annab sulle ülevaate tööotsingu protsessist ja teadmised, kuidas tööd leida ja tööle kandideerida.
Vaata lisainfot ja telli endale meeldetuletus Minukarjäär lehel. https://minukarjaar.ee/et/sundmused/teadlikumalt-tooturule-18-12-25

YFU Eesti infotund vahetusõpilaseks saamisest! (Tallinnas)
2025-12-16 17:00 - 19:00 | YFU Eesti MTÜ (Tallinn), Kevade tänav 4a, Tallinn, Estonia
Kas oled mõelnud, et sooviksid õppida selgeks uue keele, kogeda täiesti teistsugust koolielu ja kultuuri?
Just seda pakub vahetusaasta YFUga! 🌍
Kui oled 14–18 (või kohe 14 saamas), ootame sind infotundi, kus saad teada, kuidas vahetusaasta päriselt käib – alates kandideerimisest kuni uute sõprade ja kogemusteni teisel pool maailma.
Infotundi viivad läbi noored, kes on ise vahetusaastal käinud. Nad jagavad oma lugusid, nippe ja vastuseid küsimustele, mis võivad tekkida. See on parim võimalus kuulda vahetult, mis tunne on hüpata tundmatusse ja avastada täiesti uut kultuuri.
📍 Infotund toimub Tallinnas kohapeal. Tule ja saa inspiratsiooni oma elu seikluslikemaks aastaks!
Registreerimine: https://fienta.com/et/yfu-eesti-infotund-vahetusopilaseks-hakkamiseks-160719#title

YFU Eesti infotund vahetusõpilaseks saamisest! (Tartus)
2025-12-12 17:00 - 19:00 | YFU Eesti MTÜ, Ülikooli 12, Tartu, Tartu maakond, 51003, Estonia
YFU Eesti kutsub tasuta infotundi vahetusõpilaseks saamisest!
Kas oled mõelnud, et sooviksid õppida selgeks uue keele, kogeda täiesti teistsugust koolielu ja kultuuri? Just seda pakub vahetusaasta YFUga! 🌍
Kui oled 14–18 (või kohe 14 saamas), ootame sind infotundi, kus saad teada, kuidas vahetusaasta päriselt käib – alates kandideerimisest kuni uute sõprade ja kogemusteni teisel pool maailma.
Infotundi viivad läbi noored, kes on ise vahetusaastal käinud. Nad jagavad oma lugusid, nippe ja vastuseid küsimustele, mis võivad tekkida. See on parim võimalus kuulda vahetult, mis tunne on hüpata tundmatusse ja avastada täiesti uut kultuuri.
📍 Infotund toimub Tartus kohapeal. Tule ja saa inspiratsiooni oma elu seikluslikemaks aastaks!
Vali endale sobivaim kuupäev ja asukoht ning kohtume infotunnis https://fienta.com/et/o/11147

Vabatahtlike mess „Võta vabalt“
2025-12-05 12:00 - 17:00 | Kai kunstikeskus, Peetri 12, Tallinn
Tallinnas Kai kunstikeskuses toimub 5.12.2025 noortele infomess “Võta Vabalt!”. Messi eesmärk on tutvustada võimalusi vabatahtlikuna kaasa löömiseks ja enda kogemuspagasi täiendamiseks.
Messialal tutvustavad oma tegevusi vabatahtlikele võimalusi pakkuvad organisatsioonid nagu PÖFF, Eesti Punane Rist, Mondo, YFU, EstYES, Varjupaikade MTÜ ja paljud teised. Toimuvad ka ettekanded, kus noored vabatahtlikud ja organisatsioonid jagavad oma kogemusi.
Päeva juht on Andreas Melts ja muusikaga astub üles duo An-Marlen & boipepperoni.
Mess toimub Tallinnas Kai kunstikeskuses (Peetri 12, Tallinn) kell 12.00-17.00
Sissepääs on tasuta, kuid huvilisi kutsutakse üles end registreerima siin.
Messi korraldab Haridus- ja Noorteameti Erasmus+ ja Euroopa Solidaarsuskorpuse agentuur.

Tartu Ülikool kutsub noori osalema otsuste langetamise uuringus
2025-11-30 | Former (küsitluse keskkond)
Tartu Ülikooli psühholoogia instituut kutsub noori osalema uuringus, mis selgitab välja kuidas teevad noored otsuseid erinevates eluolukordades. Uuring on avatud kuni 30.11.2025 veebikeskkonnas Former.
Uuringus osalemine on anonüümne ja vabatahtlik ning küsimustiku täitmine võtab aega kuni 45 minutit.
Uuringus saab osaleda, kui:
oled lõpetanud 9. klassi, räägid eesti keelt, oled 25-aastane või noorem.
Uuringus osalemiseks vajuta https://otsused.studies.psych.ut.ee/
Noored aitavad läbi uuringu kujundada noorte õigusi ja vastutust puudutavad poliitikat ning uuringu tulemusi kasutatakse raportis, mis loob teaduspõhise raamistiku noorte otsustusvõime mõistmiseks ja annab sisendi aruteludesse, mis puudutavad erinevaid vanusepiire.
Lisainfo: pirko.tougu@ut.ee

Noortevaldkonna tunnustuskonkursile “Noorte heaks tänu”
2025-11-30 | Spoku
Haridus- ja Noorteamet ja Haridus- ja Teadusministeerium kutsuvad kuni 30.11.2025 esitama kandidaate noortevaldkonna tunnustuskonkursile “Noorte heaks tänu”. Konkursil on 14 kategooriat.
Kategooriad:

Aasta noorsootöötaja
Aasta noor
Pikaajaline panustaja
Aasta loovuse edendaja
Aasta vabatahtlik
Aasta noortepoliitika mõjutaja
Aasta noortevaldkonna sõber
Aasta noortepealinn
Aasta noortesõbralik keskkond
Aasta koostöö
Aasta rahvusvaheline tegu
Aasta noorte osaluse edendaja
Aasta hoolija
Aasta teadmuspõhisuse edendaja

Kategooriate aasta noorsootöötaja, pikaajaline panustaja, aasta noor, aasta vabatahtlik, aasta noortepoliitika mõjutaja ja aasta hoolija laureaadid saavad rahalise preemia vahemikus 4000-10 000 eurot. Preemiad on määratud kategooriates, kus tunnustatavateks on üksikisikud. Selleks, et tunnustatud saaks noortevaldkonna kõigi erinevate suundade inimesed ja tegevused, on kategooriaid varasemaga võrreldes uuendatud ja lisatud.
Kandidaat saab esitada Spoku keskkonnas, kus tuleb sisse logida ID-kaardi, HarID või Mobiil-ID-ga. Kandidaatide esitamise tähtaeg on 30. november.  Lõpliku ettepaneku kandidaatide riiklikuks tunnustamiseks teeb haridus- ja teadusministrile Haridus- ja Noorteameti poolt moodustatud tunnustuskomisjon, kuhu kuuluvad nii noortevaldkonna esindajad kui ka noored.
Tunnustuskonkursi uus statuut on leitav Haridus- ja Teadusministeeriumi kodulehel.
Laureaadid kuulutatakse välja 11. veebruaril 2026 toimuval noortevaldkonna pidulikul galal “Noorte heaks tänu”.
Lisainfo kandidaatide esitamise kohta:
tunnustamine@harno.ee, tel 626 8909

ProgeTiigri plakatikonkurss "InfoAmps!
2025-11-30 | Veebis
Haridus- ja Noorteameti ProgeTiigri programm kutsub alates 13. oktoobrist kõiki 1.–12. klassi ja kutsekeskhariduse õppekavadel õppivaid noori osalema plakatikonkursil „InfoAmps“.
Konkursi eesmärk on innustada õpilasi uurima, omandama ja jagama teadmisi ning praktilisi oskusi informaatika valdkonnas, arendada loovust ja visuaalset väljendusoskust ning toetada õpilaselt õpilasele suunatud õppimist informaatikas.
Konkursil saavad õpilased osaleda individuaalselt või kaheliikmelise tiimina.
Peaauhinnaks igas vanuseastmes on kiirpildikaamera, millega saavad õpilased jäädvustada meeldejäävaid hetki ning kasutada pilte inspiratsiooniks tulevaste plakatite loomisel. Lisaks loosime kõigi kriteeriumitele vastavate tööde vahel välja ka mitmesuguseid ProgeTiigri auhindu.
Plakateid saab esitada veebivormi kaudu kuni 30. novembrini 2025.
Täpsem info: Plakatikonkurss “InfoAmps” 2025 – ProgeTiigri kogumik

Veebiseminar "Rahatarkus"
2025-11-26 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejatele vajalikud teadmised ja oskused, et nad saaksid teha teadlikke otsuseid oma rahaasjades ning juhtida oma rahalisi ressursse paremini ja tulemuslikumalt.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jekaterina Tint
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-rahatarkus-26-11-2025

Mini Negavatt 2025 videokonkurss algklassidele
2025-11-24 00:00 - 17:00 | Veebis
Koolinoored on oodatud osalema videokonkursil Mini Negavatt 2025, mille tänavune teema on „Unistuste keskkonnasõbralik Eesti“.
Konkursil saavad 1.-6. klasside õpilased jagada oma lennukaid ideid, kuidas muuta meie kodu, kool või kogu Eesti loodussõbralikumaks. Töid saab esitada 27.10.-24.11.2025 kell 17.00.
Konkursil võisteldakse kahes vanusekategoorias: 1.-3. klass ning 4.-6. klass. Video saab konkursile esitada õpetaja, huviringi juhendaja, noorsootöötaja või muu noortegrupi täisealine esindaja.
Konkursi peaauhind mõlema vanusekategooria parimale klassile on reisielamus kuni 700 euro väärtuses hariduslikuks elamuseks või matka läbiviimiseks. Teine koht saab reisiraha 500 ja kolmas koht 300 euro väärtuses. Lisaks annavad hariduslikke eriauhindu konkursi partnerid.
ESITA VIDEO SIIN.

Valgusinstallatsioonide konkurss "Rõõmustajad pimedas"
2025-11-21 - 2025-12-10 | Veebis
Eesti Kunstikoolide Liit kutsub üldharidus- ja huvikoole ning noortekeskusi võtma osa viiendast valgusinstallatsioonide konkursist “Rõõmustajad pimedas”.

Ehita isikupärane valgusinstallatsioon, tee meisterdamisest ja lõpptulemusest pildid ning jaga neid meiega. Saabunud tööd osalevad Eesti Kunstikoolide Liidu Facebooki rahvahääletusel, kus lemmikutest lemmikumad saavad premeeritud.

Pildista oma valgusinstallatsiooni tööprotsessi ja lõpptulemust ning saada meile nendest kokku kuni 4 fotot meiliaadressile konkurss.kunstikoolideliit@gmail.com.

Pilte saab saata 10. detsembrini 2025.
Lisainfo EKKL veebilehel siin.

Esseekonkurss "Üle rahutu vee"
2025-11-18 | Veebis
Kui oled 15–19-aastane õpilane (sh 12. klass), siis on sul suurepärane võimalus osaleda ajalooteemalisel esseekonkursil „Üle rahutu vee“.
Konkursi eesmärk on innustada koolinoori huvi tundma ajaloo perioodi vastu, mil eestlased põgenesid Eestist vabasse läände ja tegelesid paguluses vabadusvõitluse ning eestluse hoidmisega. Ergutada koolinoori laiendama oma silmaringi, otsimaks välismaal elavatele kaasmaalastele kohta meie ühise ajaloo käsitlemisel.
Konkursil osalemise tingimused ja võistlustööde nõuded:

15–19 a õpilased, kuni 12. klassi lõpuni
eesti keeles
3 lehekülge ( kuni 5400 tm) + viited
kirjuta päisesse oma ees- ja perekonnanimi, vanus, kool ja klass
saada PDF-failina e-postiga suurpogenemine@gmail.com
võistlustööde esitamise tähtaeg 18.11. 2025

Auhinnad ja tunnustus:

Rahalised auhinnad kolmele parimale
Võidutööd avaldatakse väliseesti meedias
Tulemused selguvad detsembris

Lisainfo: Esseekonkurss_2025 – Suurpõgenemine 1944

Teeviit LIVE "Seal, kus võimalused sünnivad"
2025-11-13 15:00 - 17:00 | Youtube
Kui tahad saada inspiratsiooni ja rohkem teadmisi noorsootöö olulisusest, siis osale veebisündmusel Teeviit LIVE 13. novembril 2025 kell 15-17. Neli põnevat külalist vestlevad muusiku Daniel Levi Viinalassiga.
Veebisündmuse külalised on Maarja-Liisa Lepsalu, Asso Viiding, Liis Velsker, Karl-Sten Kõrgmaa.
Sündmuse ajal saavad vaatajad esinejatele küsimusi esitada sli.do keskkonna kaudu koodiga 5415313. Küsimuste esitajate vahel loositakse välja 4 x 100€ väärtuses kinkekaarte.
Sündmusele saab end ka eelnevalt registreerida siin. Registreerunutele saadetakse e-maili peale LIVE link, mille kaudu saab mugavalt sündmusega liituda.
Otseülekandega saab liituda järgnevalt:

teeviit.ee/live2025/
Youtubes

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

DiscoverEU tasuta rongipassile kandideerimine Euroopas reisimiseks
2025-11-13 00:00 - 13:00 | Veebsi
Kas oled 18-aastane ja unistanud Euroopas reisimisest? Nüüd on sinu võimalus! Haridus- ja Noorteameti kaudu saab kandideerida tasuta DiscoverEU rongipassile.

DiscoverEU rongipassiga saab kuni 30 päeva Euroopas seigelda ja see on ideaalne võimalus, et avastada Euroopa riike, leida uusi sõpru ja õppida iseend tundma.
Taotlusvoorus, mis toimub 30.10 – 13.11.2025, jagatakse Eestis välja 119 tasuta reisipassi. Reisida saab ajavahemikus märts 2026 – mai 2027.

✍️ Kandideerimise vorm ja lisainfo:
DiscoverEU – kutsume kandideerima | Euroopa Noorteportaal

Kandideerimine on suunatud noortele, kes on sündinud ajavahemikus 1. jaanuar – 31. detsember 2007.
Tahad minna koos sõpradega? Võid kandideerida kuni neljakesi grupina!
Rongipassi võitjad saavad ka European Youth sooduskaardi (EYCA), mis võimaldab hinnasoodustust näiteks kultuuriobjektide külastamisel ning kohaliku transpordi, majutuse ja toidu jaoks.

Lisete Tammeveski
DiscoverEU koordinaator
Erasmus+ ja Euroopa Solidaarsuskorpuse agentuur
lisete.tammeveski@harno.ee
5364 8412

Veebiseminar "Vaimse tervise eest hoolitsemine"
2025-11-12 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada teadmisi ja oskusi, kuidas hoolitseda oma vaimse tervise eest ning ennetada ja leevendada võimalikke vaimse tervise probleeme aidates luua positiivne enesekuvand, parandada enesehinnangut ja -usku, õpetada kasutama erinevaid teaduspõhiseid meetodeid vaimse tervisega tegelemisel, sh õigel ajal sobivatelt inimestelt abi küsimist.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jaana Liigand
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-vaimse-tervise-eest-hoolitsemine-12-11-2025

Tunnusta oma noorsootöötajat ja võida elektriline tõukeratas
2025-11-10 - 2025-11-30 | https://noorsootoonadal.ee/#nooredkiidavad
Käes on aeg tunnustada oma noorsootöötajat või huviringi juhendajat digitaalsel tunnustustahvlil! Noorte tunnustused on oodatud kuni 30.11.2025, misjärel loositakse kõigi tunnustuse lisajate vahel välja elektriline tõukeratas.

Noorte tunnustused on oodatud kuni 30.11.2025, misjärel loositakse kõigi tunnustuse lisajate vahel välja elektriline tõukeratas.
Loosimine toimub 1.12.2025. Võitjaga võetakse ühendust tõukeratta ostu vormistamiseks, arvestatakse võitja vanust.
Kuidas tunnustada? Ava www.noorsootoonadal.ee veebilehe menüüst nupp “Noored kiidavad” ja täida väljad. Nii lihtne see ongi!
Head sõnad ei maksa midagi, aga tähendavad palju!

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

Jaga oma inspireerivat lugu sotsiaalmeediaskampaanias #minuvõimalus
2025-11-10 - 2025-11-30 | Sotsiaalmeedia
Kas mäletad, kui keegi toetas sind uue alguse juures, julgustas proovima või näitas teed? Jaga oma inspireerivat lugu kuni 30.11.2025 sotsiaalmeedias pildi, video, story või postituse kujul ja lisa #minuvõimalus.

Noorsootöö nädala sotsiaalmeediakampaania „Minu võimaluste hetk“ kutsub noori, noorsootöötajaid, lapsevanemaid ja kogukondi jagama oma inspireerivaid lugusid noorsootööst. Kuidas osaleda?
Postita sotsiaalmeediasse pilt, lühike tekst või video, mis näitab ja kirjeldab sinu võimaluste hetke – seda, kuidas noorsootöö on sulle uusi uksi avanud või midagi sinu elus muutnud. Lisa kindlasti ka teemaviide #minuvõimalus ja #noorsootöönädal2025.
Noorsootöö nädala korraldajad ootavad põnevusega kõigi lugusid ja hetki. Meil kõigil on elus olukordi, mil midagi muutus – sa julgesid, proovisid, õppisid või lihtsalt avastasid midagi uut.

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

#rütmminusees: Daniel Levi ja TantsuGeen kutsuvad sel nädalal tantsima
2025-11-10 - 2025-11-16 | Sotsiaalmeedia
Noorsootöö nädala raames toimuv tantsuline üleskutse “Rütm minu sees” kutsub video järgi kaasa tantsima ja oma videot sotsiaalmeedias jagama. Kuni 16.11.2025 sotsiaalmeediasse jagatud videotest valmib kokkuvõttev klipp novembri lõpuks.
Tantsulise üleskutse näol on tegemist lihtsa liikumiskavaga, mida saavad järgi teha ja õppida kõik huvilised olenemata tantsuoskusest. Kava on valminud koostöös tantsukooliga Tantsugeen ning Daniel Levi Viinalassiga ja muusika pärineb tüdrukutebändi BLIX loost “Võimatu”.
Kutsume kõiki noori ja noorsootöötajaid jagama oma liikumisrõõmu hiljemalt 16.11.2025 ning lisama salvetatud video sotsiaalmeediasse viitega #rütmminusees ja #noorsootöönädal2025, sest ainult nii on võimalus end näha kokkuvõtvas klipis.
🎵 Muusika saab tantsimiseks alla laadida Dropboxist siit.
🕺Õpetusvideot näeb Youtubest siin.

Ava oma asutuse uksed või tegevus kogukonnale ja tutvusta noorsootöö olemust
2025-11-10 - 2025-11-16
Algatus “Üks päev, üks uus võimalus” kutsub noortekeskusi, huvikoole ja noorsootöö organisatsioone nädala raames oma tegevusi kogukonnale tutvustama.

Algatuse eesmärk on suurendada teadlikkust noorsootöötaja tööst ja noorsootöö tegevuste olulisusest noorte hoiakute, oskuste ning teadmiste kujundamisel.
Tegemist võib olla asutuse tegevusi tutvustava sündmusega või hoopiski avatud töötoaga, mis tutvustab noortele pakutavaid võimalusi, nagu näiteks huviringid või projektid.
Märgi avatud tegevus või lahtiste uste päev ka noorsootöö nädala sündmuse kaardirakendusel ja osaled auhindade loosimises. Vaata lisainfot noorsootoonadal.ee/#syndmused.

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

Üle-eestiline noorsootöö nädal
2025-11-10 - 2025-11-16 | Üle-eestiline
Haridus- ja Noorteamet (Harno) kutsub kõiki tähistama üle-eestilist noorsootöö nädalat 10.–16. novembrini 2025. Juba 15. korda toimuva nädala teema on tänavu „Seal, kus võimalused sünnivad“ – sest just noorsootöö kaudu saavad alguse paljud ideed, oskused ja sõprused, mis kannavad edasi kogu elu.
Nädala jooksul saavad noorsootöö- ja haridusasutused märkida oma korraldatavaid tegevusi tavapäraselt noorsootoonadal.ee veebilehel asuvasse kalendrisse. Samuti korraldab Harno mitmeid tegevusi, muuhulgas Teeviit LIVE ja liikumisüleskutse koostöös Daniel Viinalassi ning tantsukooliga Tantsugeen. Tegevustes osalejate vahel läheb loosi mitmeid väärtuslikke auhindu.

Haridus- ja Noorteameti tegevused noorsootöö nädala raames:

✔️Sotsiaalmeediakampaania „Minu võimaluste hetk“ kutsub oma lugusid jagama
Kõigil on oma hetk, mil midagi muutus – sa julgesid, proovisid, õppisid või lihtsalt avastasid midagi uut läbi noorsootöö, huvihariduse või noorteprojekti.
Postita sotsiaalmeediasse pilt, video või lühike tekst ja lisa kindlasti teemaviide #minuvõimalus ja #noorsootöönädal2025 .Lisainfo noorsootöö nädala veebis siin.

✔️Üleskutse: „Üks päev, üks uus võimalus“ ehk uksed ja tegevused lahti
Harno kutsub noortekeskusi, huvikoole ja noorsootöö organisatsioone noorsootöö nädala vältel oma uksi ja tegevusi avama. Tegemist võib olla asutuse tegevusi tutvustava sündmusega või hoopiski avatud töötoaga.
Märgi avatud tegevus ka noorsootöö nädala sündmuse kalendrisse ja suurenda peaauhinna võitmise võiduvõimalust! Lisainfo noorsootöö nädala veebis siin.

✔️10.–30.11 Digitaalne tunnustustahvel kutsub kiitusi lisama
Kes on see inimene, kes on sind toetanud, suunanud või lihtsalt märganud? Tänu väljendamiseks lisa oma sõnum digitaalsel tunnustustahvlil – see on ühisloome sein, kuhu koguneb päriselt nähtav hoolimine. Lihtsad veebivormid ja kogu info on leitav noorsootöö nädala veebilehelt.Tänusõnumeid saab jätta kuni 30.11.2025 kahel eraldi tahvlil:
1. täiskasvanult täiskasvanule – tunnustades kolleegi või koostööpartnerit, välja loositakse 6 noorsootöö sõnumiga pusa. Vaata siia!
2. noortelt spetsialistidele – noorte tänusõnumid neile, kes nende teekonda on toetanud, t, välja loositakse elektriline tõukeratas. Vaata siia!

✔️10.-17.11 Tantsuline üleskutse „Rütm minu sees“ jagab liikumisrõõmu
Tantsulise üleskutse näol on tegemist lihtsa liikumiskavaga, mida saavad järgi teha ja õppida kõik huvilised olenemata tantsuoskusest. Kava on valminud koostöös tantsukooliga Tantsugeen ning Daniel Levi Viinalassiga ja muusika pärineb tüdrukutebändi BLIX loost “Võimatu”.
Kutsume kõiki noori ja noorsootöötajaid jagama oma liikumisrõõmu hiljemalt 16.11.2025 ning lisama salvetatud video sotsiaalmeediasse viitega #rütmminusees ja #noorsootöönädal2025, sest ainult nii on võimalus end näha kokkuvõtvas klipis.
Lisainfo noorsootöö nädala veebis siin.

✔️13.11 kell 15.00 Teeviit LIVE „Seal, kus võimalused sünnivad“
Otseülekanne, mis toob kokku noored ja noorsootöötajad, et rääkida sellest, mida noorsootöö tegelikult tähendab. LIVE-s jagatakse päris lugusid, mõtestatakse noorsootöö mõju ning tunnustatakse neid, kes kuulavad, märkavad ja inspireerivad. Otseülekande ajal saab esinejatele küsimusi esitada, kõigi küsimuste esitajate vahel loosime välja kinkekaarte. Liitu otseülekandega ja saa osa ühisest arutelust! Lisainfo aadressil www.teeviit.ee/live2025.

Esinejad:

Daniel Viinalass, moderaator ja muusik
Maarja-Liisa Lepsalu, Aasta Noorsootöötaja 2024
Asso Viiding, Eesti Noorsootöötajate Kogu juhatuse liige
Liis Velsker, tervisliku eluviisi eestkõneleja
Karl-Sten Kõrgmaa, noor aktivist

✔️Lisa oma sündmus kalendrisse, et noor saaks osaleda ja terve Eesti oleks informeeritud!
Kutsume kõiki üles oma sündmusi lisama kaardirakendusse, et oleks lihtne näha, kus, millal ja mis toimub. Leiad selle siit: https://noorsootoonadal.ee/. Kõik sündmuste korraldajad osalevad ka loosimises.

Hoia silm peal Harno ja Teeviit kanalitel:

Harno Facebook
Harno Instagram
Harno LinkedIn
Teeviit Facebook
Teeviit Instagram
Teeviit TikTok

Lisainfo: noorsootoonadal@harno.ee

Noorte digimaailma häkaton 7.-12. klasside õpilastele
2025-11-07 12:00 - 17:00 | Telia peakontor (Tallinn)
Lastekaitse Liit, Telia ja Tartu Ülikooli ühiskonnateaduste instituut kutsuvad 7.-12. klasside õpilasi osalema digimaailma häkatonile Tallinnas Telia peakontoris 7. novembril 2025.
Häkatonile on oodatud kuni 5-liikmelised tiimid koos õpetajaga. Osalevate noorte ülesanne on välja töötada praktiline lahendus eakaaslate harimiseks digiturvalisuse teemadel. Võitja meeskonna igat liiget premeeritakse 100€ Apollo kinkekaardiga.
Miks osaleda?

Õpilased saavad häkatoni formaadis lõbusate ja õpetlike tegevuste väljatöötamise kogemuse, mis arendab nii probleemide lahendamise kui ka meeskonnatöö oskusi.
Häkatonil sündinud ideed jõuavad 2026. aasta veebruaris veebilehe targaltinternetis.ee Turvalise Interneti Päeva kampaaniasse, mida levitatakse ka Telia ja Tartu Ülikooli kanalites, andes Teie õpilaste panusele laia kõlapinna.
Häkatoni teemadeks on tehisintellekti eksitavad vastused, populaarsete sotsiaalmeediaplatvormide privaatsustingimuste keerukus ja tundmatute inimestega suhtlemine veebis. Õpetlike tegevuste loomiseks moodustatakse 5-liikmelised tiimid, keda toetavad Lastekaitse Liidu lapse õiguste saadikud. Osalejatele pakutakse tasuta lõunasööki ja snäkke.
Õpilaste häkatoni ajal toimub paralleelselt 2-tunnine tehisintellekti koolitus õpetajatele, mida viib läbi Tartu Ülikooli meediapädevuse spetsialist Inger Klesment. Koolitus annab praktilisi oskusi ja ideid TI kasutamiseks õppetöös.

Lisainfo ja registreerimine: https://forms.gle/ZX5e1NVtjhsY6Cmf6

Veebiloeng "Sinu esimene investeering - pensionisambad"
2025-11-06 08:00 - 17:00 | Veebis
Alustasid või oled alustamas tööeluga? Pension on küll kaugel, kuid targad valikuid tulevikuks tuleb teha juba praegu!

Sotsiaalministeerium kutsub noori 11.11.2025 kell 18.00 osalema veebiloengus “Sinu esimene investeering – pensionisambad”.

Registreerumine:

loeng eesti keeles https://forms.office.com/e/Lerq1P1cZR
loeng venekeeles https://forms.office.com/e/GuJ1aAUCLa?origin=lprLink

Teemad, millele keskendutakse:

kuidas noorest saab tööle minnes automaatselt investor,
kuidas II sammas toimib ja miks see pole „lihtsalt mingi pension“ vaid reaalne investeering,
miks pole pension midagi kauget ja igavat, millele noor mõtlema ei pea,
miks on oluline tulevikule mõelda juba täna,
milline on aja mõju raha kogumisele,
millal ja miks tasub kaaluda III sammast,
kuidas isegi väikese sissetuleku puhul pensioniks kogumine tasub end ära.

Veebiseminar "Loov ja kriitiline mõtlemine"
2025-10-31 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejate loovat ja kriitilist mõtlemist ning aidata neil rakendada neid oskusi igapäevaelus ja tööalases tegevuses probleemide lahendamisel kasutades erinevaid loova ja kriitilise mõtlemise tehnikaid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Indrek Maripuu
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-loov-ja-kriitiline-motlemine-31-10-2025

Disainikonkurss "Friendship across Europe"
2025-10-31 | Veebis
Lase oma loovusel särada ja osale Eurodeski Time to Move kampaania disainikonkursil ning võida auhindu!
Disainikonkursi teema on “Friendship across Europe” ja sellel on kolm kategooriat:

koomiksid (comic),
AI kunstnikud (AI artists),
mitte-AI kunstnikud (non-AI artistst).

Kuidas osaleda?

Loo oma konkursitöö endale sobivad kategoorias.
Esita see hiljemalt 31.10.2025.
Lase oma sõpradel oma töö poolt hääletada!

Konkursi võitjatele on välja pandud põnevad auhinnad nagu Polaroid kaamera, graafiline tahvelarvuti, rongipass ja palju muud.
Kolme finalisti töid kasutatakse 2027. aasta Time To Move kampaania meenetel.
Tööde esitamine ja täpsemad tingimused leiad siit (inglise keeles).

Noorte keelemängude konkurss „Keelelahing"
2025-10-31 | Veebis
Kas oled valmis oma ideed mänguks vormima?
Keelelahing on Eesti Keele Instituudi korraldatav konkurss, mis kutsub 8.–12. klassi noori looma mänge keele õppimiseks. See võib olla äge digimäng, lahe lauamäng või midagi täiesti uut – fantaasial pole piire!
Mis ees ootab?

31. oktoober 2025 – esita oma ideekavand.
6. november 2025 – tule inspiratsioonipäevale, kus ootavad töötoad, mentorid ja loovus.
nov–märts – arenda oma ideest päris prototüüp.
2. märts 2026 – saada valmis prototüübi kirjeldus ja videoklipp.
26. märts 2026 – finaalmess ja suur auhinnajagamine!

Miks tulla mängu?

Saad oma ideed päriselt ellu viia.
Saad siduda mängu loomise ka näiteks oma õpilasfirma, loovtöö või praktilise tööga.
Õpid mängude loomisest ja töötad koos ägedate mentoritega.
Tutvud teiste loovate noortega üle Eesti.
Ja mis kõige tähtsam – parimad mängud saavad auhinnatud!

👉 Loe rohkem ja registreeru: https://eki.ee/keelelahing/

Veebiloeng noortele "Õppima välismaale"
2025-10-29 15:00 - 16:00 | Veebis
Veebiloengus selgitame, kellele on õpiränne mõeldud, miks see on kasulik ja millised takistused võivad ette tulla:

räägime erinevatest viisidest väliskogemuse saamiseks nii piiri taga kui siinsamas Eestis;
arutame, miks üldse välismaale minna ja kuidas tegeleda riskidega;
juhendame infoallikate kasutamist, et leida rohkem infot välismaal õppimise või töötamise kohta.

Oodatavad tulemused
Loengus osalenu mõistab õpirände eeliseid ja riske; oskab leida vajalikku infot; teab, kuidas ennast õpirändeks ette valmistada ja kelle poole küsimustega pöörduda.
Telli meeldetuletus: https://minukarjaar.ee/et/sundmused/oppima-valismaale
Otseülekanne toimub samal lehel.

Veebiseminar "Roheoskused"
2025-10-23 10:00 - 15:30 | Veebis
Osalema on oodatud 15-29aastased noored.
Seminari eesmärk on suurendada osalejate teadlikkust ja teadmisi keskkonnaalastes probleemidest ja väljakutsetest ja nende mõjust ühiskonnale ja majandusele, sh ringmajandusest ning pakkuda praktilisi lahendusi, kuidas vähendada negatiivset keskkonnamõju, valida keskkonnasõbralike alternatiive ja tuvastada rohepesu.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Anneli Ohvril
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-roheoskused-23-10-2025

Meediapäev noortele Sakala Keskuses
2025-10-23 | Sakala Keskus (Viljandi)
16-26-aastaseid noori oodatakse osalema meediapädevale, mis toimub Viljandis linnas Sakala Keskuses.
Meediapädeval saab proovida kätt filmimises, esinemises ja monteerimises. Päev täis töötube, praktilisi kogemusi ja inspireerivaid kõnesid.
Sündmuse eesmärk on anda noortele julgus ja oskused teha oma esimesi videoid ja telesaateid. Kohal on sisulooja ja mentorid, kellelt saab nii praktilisi nippe kui ka innustust oma ideede elluviimiseks.
Osalemine on tasuta, vajalik on registreerimine SIIN.
